**Økologisk frukt**

**Rådgjevingsmelding nr. 1 2024**

**Marknad**

Det er til no berre Hardanger Fjordfrukt som har pakka økofrukt i 2023. Tall frå Grøntprodusentenes samarbeidsråd viser at kring halvparten av dei 16 tonna økoplommer vart omsett som økologisk, og knappe 10 % av dei 82 tonna økoepla. Det er ei utfordring at mykje av økoprodusert frukt blir omsett som integrert dyrka. Skal ein tenkje å drive økologisk fruktdyrking må ein tenkje alternative omsetjingskanalar som gardsbutikk, vidareforedling eller torghandel.

Et bilde som inneholder tekst, skjermbilde, Font, line

Automatisk generert beskrivelse

**Utvikling**

Det er framleis godt skiføre i på Austlandet, men lengst mot kysten er det bart og våren er i gang. Frukttrea på Austlandet er framleis i vinterkvile. På Vestlandet derimot har dei tidlegaste områda alt knoppbryting på dei tidlegaste sortane og først ut var [Helgøy](https://www.vips-landbruk.no/messages/243/) dette året. Når me får stadiet grønspiss, vil epleskurvvarselet starte. Vanlegvis er det ikkje stor sjanse for infeksjon av epleskurv før i slutten av April, men følg med på [Varslingsmodeller og skadeterskler - VIPSWeb (vips-landbruk.no)](https://www.vips-landbruk.no/information/12/#RimproEpleskurv) Epleskurv er ei av utfordringane som økodyrkarane må ha kontroll på.

|  |  |
| --- | --- |
|  |  |
| *I Discovery er det vanlegvis bra med blomsterknoppar og ein kan med fordel tynne bort litt ekstra i denne sorten når ein beskjærer trea.* | *Aroma går lett i vekselbæring, så her må ein ta ei vurdering for kvart tre i forhold til kor hard beskjæringa skal være. Bladverket heng godt på Austlandet grunna dårleg avmodning i fjor haust.* |

**Overvintring**

Det har vore godt med isolerande snødekke på Austlandet, men det har vore periodar med låge temperaturar på under minus 25 oC. Det ser ut som om det er frostproblem i enkelte felt og sortar. Kva som blir skaden må ein vente til våren og knoppbrytinga å sjå, men det kan hende enkelte tre ikkje har mykje reservar den kommande sesongen. Det gjeld spesielt å følgje opp frostskada felt med gjødsling og vatning.

|  |  |
| --- | --- |
|  |  |
| *Frostskade i Jubileumsplommer. Margen er brun, med ei lita grønnrand ut om bast/barklaget. Skaden har truleg skjedd i januarkulden.* | *Frukttrekreft er vanleg i mange av sortane våre. Få fjerna mest mogeleg av slike skott under beskjæringa.* |

**Gjødsling**

Få bestilt inn gjødsel til sesongen. Det er då mest aktuelt med bakkegjødsling med pelletert vare som t.d. Marihøne gjødsel/Grønn gjødsel. Dei fleste gjødselslag bør innarbeidas i jorda om det er mogeleg. Har ein mypex eller anna dekkemateriale må gjødsla spreiast oppå dekket. Ikkje legg gjødsla i dungar langs trea som vil medføre at gjødsla løyser seg sakte opp for å bli plantetilgjengeleg. Spreie gjødsla ein halvmeter på kvar side av trea enten med sentrifugalspreiar eller for hand.

Ta kontakt med NLR om ein treng gjødselplan.

**Insekt og midd**

Fibro eller olje/såpe-blanding før knoppbryting er bra mot overvintrande egg. Tidspunktet er når egga tek til å klekkje og egga treng luft. Bladlusegga klekkjer før frukttremidd, så det kan hende to rundar er det optimale. Bruk då Fibro i den ene sprøytinga og olje/såpe i den andre. Det er uansett for tidleg no, men følg med over påske.

**Gallmidd**

Fekk ein mykje brune blad i fjor grunna gallmidd, kan det bekjempast tidleg på våren. Gallmidden overvintrar i knoppskjell og vil vandre over i bladverket når det blir varmare i været. Om gallmidd er eit problem kan dei bekjempast med Thiovit Jet. Bruk 300 g/daa.